Определение на Първоинстанционния съд (седми състав) от 5 октомври 2009 г. — Landesanstalt für Medien Nordrhein-Westfalen/Комисия
(Дело T-2/08)
„Жалба за отмяна — Държавни помощи — Липса на лично засягане — Недопустимост“
Жалба за отмяна — Физически или юридически лица — Актове, които ги засягат пряко и лично — Решение на Комисията, установяващо несъвместимост на помощ с общия пазар — Жалба, подадена от орган, който е неразделна част от държавата, не разполага с бюджетна самостоятелност и подлежи на държавен контрол — Недопустимост (член 230, четвърта алинея ЕО) (вж. точки 31, 38 и 42)
Предмет
Искане за отмяна на Решение 2008/708/ЕО на Комисията от 23 октомври 2007 година относно държавна помощ C 34/06 (ex N 29/05 и ex CP 13/04), която Федерална република Германия възнамерява да приведе в действие за въвеждането на наземна цифрова телевизия (DVB‑T) в провинция Северен Рейн-Вестфалия (ОВ L 236, 2008 г., стр. 10)
Диспозитив
1)
Отхвърля жалбата като недопустима.
2)
Landesanstalt für Medien Nordrhein-Westfalen понася направените от нея съдебни разноски, както и съдебните разноски, направени от Комисията на Европейските общности.
3)
Федерална република Германия понася направените от нея съдебни разноски.